****

JŪRMALAS IZGLĪTIBAS PĀRVALDE

|  |
| --- |
| Reģ. Nr. 40900040161, Dubultu prospekts 1, Jūrmala, LV-2015, tālrunis: 67511493, e-pasts*: izglitiba@jurmala.lv*  |

**NOLIKUMS**

Jūrmalā

|  |  |  |  |
| --- | --- | --- | --- |
| 01.10.2025.  |  | **Nr.** | **13.3-3-30** |

**XXVII Starptautiskais akadēmiskās mūzikas konkurss “Jūrmala 2026”**

**klavieru specialitātē**

|  |
| --- |
| Izdots saskaņā ar Valsts pārvaldes iekārtas likuma 72. panta pirmās daļas 2. punktu |

1. **Vispārīgie noteikumi, konkursa mērķis un uzdevumi**
2. XXVII Starptautiskā akadēmiskās mūzikas konkursa “Jūrmala 2026” klavieru specialitātē (turpmāk – konkurss) nolikums nosaka konkursa mērķi un uzdevumus, konkursa dalībniekus, konkursa norises laiku un vietu, pieteikšanās kārtību, dalības maksu, konkursa vērtēšanas kritērijus, apbalvošanas kārtību, atbildību, drošības un citus noteikumus saistībā ar konkursa norisi.
3. Konkursu organizē un vada Jūrmalas Mūzikas vidusskola sadarbībā ar Jūrmalas Izglītības pārvaldi un Jūrmalas Mūzikas vidusskolas atbalsta fondu (turpmāk – organizatori).
4. Konkursā piedalās pamatizglītības un vidējās izglītības mūzikā audzēkņi vecumā no 7 līdz 20 gadiem (ieskaitot).
5. Konkursa mērķi:

4.1. veicināt klavierspēles audzēkņu profesionālo spēju pilnveidi un attīstīt koncertēšanas prasmes.

4.2. Latvijas muzikālās izglītības sistēmas pedagogu un audzēkņu motivēšana sasniegt augstākus rezultātus un tiekties pēc profesionāli spožākas izaugsmes.

1. Konkursa uzdevumi:
	1. veicināt klavierspēles audzēkņu profesionālo izaugsmi.
	2. dot iespēju labākajiem konkursa dalībniekiem uzstāties kopā ar orķestri;
	3. popularizēt klavierspēli;
	4. turpināt nozīmīgu tradīciju Jūrmalā – starptautiska akadēmiskās mūzikas konkursa organizēšanu un popularizēšanu.
2. **Konkursa dalībnieki**

6. Konkursā piedalās dalībnieki četrās pamatgrupās:

6.1. A1 un A2 grupa – dalībnieku vecums līdz 10 gadiem (ieskaitot);

6.2. B grupa – dalībnieku vecums līdz 13 gadiem (ieskaitot);

6.3. C grupa – dalībnieku vecumsno līdz 16 gadiem (ieskaitot);

6.4. D grupa – dalībnieku vecums līdz 20 gadiem (ieskaitot), ar noteikumu, ka dalībnieks ir vidējās izglītības mūzikas apmācības iestādes audzēknis un nav, kā arī nav bijis mūzikas augstskolas students.

7. Dalībnieka vecumam jābūt atbilstošam šajā nolikumā norādītajai grupai uz 2026. gada 7. jūniju.

1. **Konkursa noteikumi, norises laiks, vieta un norises kārtība**
2. A, B, C un D grupu dalībnieki spēlē repertuāru saskaņā ar katrai grupai norādītajām prasībām.
Ar detalizētu repertuāra prasību aprakstu var iepazīties nolikuma 2. pielikumā.
3. Konkurss tiek rīkots klātienē, A1 grupai konkurss notiek vienā kārtā, A2, B, C un D grupām konkurss notiek divās kārtās.
4. Dalībnieki katrā grupā uzstājas alfabēta secībā.
5. Konkurss notiek no 2026. gada 2. jūnija līdz 2026. gada 7. jūnijam Jūrmalas Mūzikas vidusskolas Dubultu koncertzālē, Strēlnieku prospektā 30 k-1, Jūrmalā pēc šāda grafika:

11.1. 2. jūnijā – atklāšana, A1 un A2 grupu konkurss un A1 grupas apbalvošana;

11.2. 3. jūnijā – B un C grupu 1. kārta;

11.3. 4. jūnijā – D grupas 1. kārta; mēģinājumi ar orķestri (A2, C grupa);

11.4. 5. jūnijā – A2 un C grupu 2. kārta; mēģinājumi ar orķestri (B, D grupa);

11.5. 6. jūnijā – B, D grupu 2. kārta ar orķestri;

11.6. 7. jūnijā – noslēguma koncerts Dubultu koncertzālē un apbalvošana.

1. **Pieteikšanās konkursam**
2. Izglītības iestādei aizpildītu pieteikuma anketu konkursam atbilstoši šī nolikuma 1. pielikumā norādītajai veidlapai *Word* dokumenta formātā jānosūta uz e-pastu *edite.deksne@edu.jurmala.lv* līdz 2026. gada 1. maijam.
3. Jānosūta dalībnieka fotogrāfija (portrets, izšķirtspēja ne mazāka kā 300 dpi) uz e-pastu: *edite.deksne@edu.jurmala.lv*līdz 2026. gada 1. maijam.
4. Jānosūta ieskanētas notis brīvās izvēles skaņdarbiem, ko dalībnieks atskaņos konkursā, (nav jāsūta J.S. Baha skaņdarbu notis un sonātes) uz e-pastu: *rita.eliasa@edu.jurmala.lv* līdz 2026. gada 15. maijam.
5. Iesniedzot pieteikumu konkursam, Izglītības iestāde apliecina, ka, pamatojoties uz Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti 6.panta 1.daļas a) apakšpunktu, izglītojamie vai nepilngadīgu izglītojamo vecāki ir informēti un piekrīt, ka konkursa laikā izglītojamie var tikt fotografēti un/vai filmēti.
6. Konkursam iesūtītie un konkursa laikā iegūtie foto un/vai video materiāli var tikt izmantoti konkursa publicitātes veicināšanai bez atlīdzības.
7. **Dalības maksa**
8. Konkursa dalībnieku dalības maksa:
	1. A1 grupa – EUR 35;
	2. A2 grupa – EUR 40;
	3. B grupa – EUR 50;
	4. C grupa – EUR 60;

17.5. D grupa – EUR 70.

18. Dalības maksa jāiemaksā līdz 2026. gada 1. maijam, norādot konkursa nosaukumu “Jūrmala 2026”, dalībnieka vārdu, uzvārdu un grupu, uz šādiem bankas rekvizītiem:

18.1. Jūrmalas mūzikas vidusskolas atbalsta fonds

Nr. 40008076850

Banka Citadele

IBAN: LV23PARX0006437080017

SWIFT: PARXLV22;

18.2. ja nepieciešams izrakstīt rēķinu, pirms apmaksas, maksātāja rekvizīti savlaicīgi jāatsūta uz e-pastu: *edite.deksne@edu.jurmala.lv*

18.3. dalības maksa netiek atmaksāta.

1. **Konkursa vērtēšanas kritēriji**
2. Vērtēšanas kritēriji ir norādīti šī nolikuma 3. pielikumā. Konkursu dalībniekus vērtē konkursa organizatoru izveidota, profesionāli kompetenta klavierspēles jomas speciālistu starptautiska žūrija četru cilvēku sastāvā, piešķirot noteiktu punktu skaitu atbilstoši kritērijiem:
	1. izpildījuma tehniskā precizitāte;
	2. mākslinieciskais izpildījums;
	3. kopiespaids.
3. Katrs konkursa žūrijas loceklis individuāli novērtē konkrēto kritēriju, piešķirot tam noteiktu punktu skaitu, ko ieraksta vērtēšanas veidlapā (nolikuma 4. pielikums):
	1. šī nolikuma 19.1. un 19.2. apakšpunktos minētajam vērtēšanas kritērijam: 10 punkti (izcili), 9 punkti (teicami), 8 punkti (ļoti labi), 7 punkti (labi), 6 punkti (gandrīz labi), 5 punkti (viduvēji), 4 punkti (gandrīz viduvēji), 3 punkti (vāji), 2 punkti (ļoti vāji), 1 punkts (ļoti, ļoti vāji), 0 punktu (kritērijs nav novērtējams);
	2. šī nolikuma 19.3. apakšpunktā minētajam vērtēšanas kritērijam: 5 punkti (teicami), 4 punkti ( labi), 3 punkti (viduvēji), 1-2 punkti (vājš vai ļoti vājš), 0 punktu (kritērijs nav novērtējams);
	3. maksimālais punktu skaits, ko konkursa dalībniekam var piešķirt viens komisijas loceklis, ir 25 punkti.
4. **Apbalvošana**
5. Pēc konkursa norises un rezultātu apkopošanas tiek noteiktas vietas katrā vecuma grupā atsevišķi. Katrs dalībnieks saņem pateicības rakstu par dalību konkursā.
6. A1 grupas laureātu apbalvošana notiek A grupas konkursa norises dienas noslēgumā. Žūrija izvēlas A1 grupas laureātu pārstāvjus, kas spēlēs Noslēguma koncertā. A1 grupas laureāti saņem diplomu un dāvanu - suvenīru.
7. A2, B, C un D grupas laureātu apbalvošana notiek Noslēguma koncertā 7. jūnijā Dubultu koncertzālē, Strēlnieku prospektā 30 k-1. Koncertā uzstājas konkursa laureāti pēc žūrijas lēmuma.
8. A2, B, C un D laureāti tiek apbalvoti ar diplomiem un laureāta nosaukumiem un atsevišķām naudas balvām pēc žūrijas lēmuma.
9. Žūrija patstāvīgi nosaka un sadala balvu fondu atbilstoši konkursa dalībnieku iegūtajiem rezultātiem un Jūrmalas Izglītības pārvaldes apstiprinātā budžeta ietvaros konkursa balvu fondam.
10. Balvu fondu veido Jūrmalas Izglītības pārvaldes budžeta līdzekļi.
11. **Atbildība un drošības noteikumi**
12. Visiem konkursa dalībniekiem konkursa norises laikā ir saistošas organizatoru un šī nolikuma prasības.
13. Atbildīgā par konkursa sagatavošanu ir Jūrmalas Mūzikas vidusskolas direktores vietniece projektu realizācijas jomā Edīte Deksne, e-pasts: *edite.deksne@edu.jurmala.lv* *.*
14. Atbildīgā persona par konkursa norisi ir Jūrmalas Mūzikas vidusskolas direktore Gunta Liepiņa, e-pasts: *gunta.liepina@jurmala.lv* *.*
15. Visus ceļa un uzturēšanās izdevumus sedz konkursa dalībnieki vai dalībnieku pārstāvošā iestāde.
16. Katrs konkursa dalībnieks un apmeklētājs ir atbildīgs par apkārtējās vides tīrību un kārtību konkursa norises vietā.
17. Par konkursa dalībnieku veselības stāvokli konkursa norises vietā, kā arī nokļūšanu uz un no konkursa norises vietu ir atbildīgs katrs dalībnieks un pavadošās personas.

**IX. Citi noteikumi**

1. Organizatori nodrošina Ministru kabineta 2023. gada 22. augusta noteikumos Nr. 474 “Kārtība, kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” noteikto prasību ievērošanu.
2. Organizatori ir tiesīgi šī nolikuma pārkāpuma gadījumā diskvalificēt konkursa dalībnieku.

Pārvaldes vadītājs (paraksts\*) E. Bērziņš

**\*Dokuments parakstīts ar drošu elektronisko parakstu un satur laika zīmogu.**

1. pielikums

2025. gada 1. oktobra nolikumam Nr. 13.3-3-30

“XXVII Starptautiskais akadēmiskās mūzikas konkurss “Jūrmala 2026” klavieru specialitātē”

**Pieteikums**

**XXVII Starptautiskajam akadēmiskās mūzikas konkursam**

**“Jūrmala 2026” klavieru specialitātē**

*Application Form for**The 27th International Academic Music Competition for Piano*

*“Jurmala 2026”*

**2.06. - 7.06.**

**1. Informācija par dalībnieku** */ Information about competitor*

|  |  |  |  |
| --- | --- | --- | --- |
| **Vārds** / *Name*  | **Uzvārds** / *Surname*  | **Dzimšanas gads un datums dd/mm/gggg /** *Date of birth dd/mm/yyyy*  | **Kontaktadrese, tālrunis, e-pasts /** *Contact address, phone, e-mail*  |
|  |  |  |  |

**2. Grupa***/Category:*

□ **A1** līdz 10 gadiem (ieskaitot) / up to 10 years old (including)

□ **A2** līdz 10 gadiem (ieskaitot) / up to 10 years old (including)

□ **B** līdz 13 gadiem (ieskaitot) / up to 13 years old (including)

□ **C** līdz 16 gadiem (ieskaitot) / up to 16 years old (including)

□ **D** līdz 20 gadiem (ieskaitot) / up to 20 years old (including)

**3. Skola, radošā biogrāfija, pedagogs** */Academic institution,* *creative background, teacher*

|  |  |
| --- | --- |
| **Izglītības iestāde, kurā mācās,** pilns nosaukums(dalībnieks nedrīkst būt augstskolas students)*Educational institution (The participant must be a student of a primary or secondary educational institution and must not be a student of a higher education institution.)* |  |
| **Klase, kurā mācās***Current grade / year* |  |
| **Radošā biogrāfija – ja ir - nosaukt dalību nozīmīgākajos festivālos, konkursos u.c.***Creative background – festivals, competitions, etc.* |  |
| **Pedagoga vārds, uzvārds***Teacher’s name, surname*  |  |
| **Pedagoga kontakttālrunis, e-pasts***Teacher’s phone and e-mail* |  |

**4. Programma, hronometrāža** / *Programme, duration:*

|  |  |  |  |
| --- | --- | --- | --- |
|  | **Autora vārds, uzvārds (oriģinālvalodā)** / Full name of a*uthor /*  | **Pilns skaņdarba nosaukums** (latviski un oriģinalvalodā) / *Full title of* *the composition*  | **Kopējā programmas hronometrāža** */ Total duration of prgramme* |
| **I kārta** */ I round*  | 1.2.3.4.5. |  |  |
| **II kārta** */ II round*  |  |  |  |

**5. Naktsmītnes** / *Accommodation*

**Konkursa organizatori nepiedāvā natskmītnes.**

*The organizers do not provide accommodation.*

□ **Esmu informēts**

□ *I am informed*

*Iesniedzot pieteikumu, dalībnieks piekrīt, ka pamatojoties uz Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti 6.panta 1.daļas a) apakšpunktu, izglītojamais vai nepilngadīgo izglītojamo vecāki ir informēti un piekrīt, ka konkursa laikā izglītojamais var tikt fotografēts un/vai filmēts un materiāli var tikt izmantoti konkursa publicitātes veicināšanai bez atlīdzības.*

*Informējam, ka personas dati tiks apstrādāti Jūrmalas pilsētas domes noteiktā mērķa īstenošanai: nodrošināt iedzīvotājiem izglītības pieejamību t.sk. administrēt mācību un audzināšanas procesu Jūrmalas Mūzikas vidusskolā, Strēlnieku pr.30 k-1, Jūrmalā.*

*Personas datu apstrādes pārzinis ir Jūrmalas pilsētas dome, reģistrācijas Nr. 90000056357, Jūrmalas pilsēta, Jomas iela 1/5, pasts@jurmala.lv, 67093816, 67093843.*

*Personas datu aizsardzības speciālista kontaktinformācija: personasdati@jurmala.lv, 67093849.*

*Detalizētāka informācija par personas datu apstrādēm ir atrodama vietnē: www.jurmala.lv.*

*Ja dalībnieks nepiekrīt kādam punktam no iepriekš minētās informācijas, lūdzam par to informēt (e-pasts: edite.deksne@edu.jurmala.lv).*

*By signing this application form participant agrees to the processing of his/her personal data by the Competition. All the Rounds are open to public. Photo and video recordings may be taken by purpose of publicity. For detailed information, please contact edite.deksne@edu.jurmala.lv lv.*

2. pielikums

2025. gada 1. oktobra nolikumam Nr. 13.3-3-30

“XXVII Starptautiskais akadēmiskās mūzikas konkurss “Jūrmala 2026” klavieru specialitātē”

**Repertuārs**

|  |  |  |
| --- | --- | --- |
| **Grupa** | **1. kārta** | **2. kārta** |
| **A 1**līdz 10 gadiem | **Līdz 10 min.**1) J. S. Baha skaņdarbs2) Klasicisma laikmeta sonātes vai sonatīnes 1. daļa *Allegro*3) viens vai vairāki brīvas izvēles skaņdarbi | NAV |
| **A 2**līdz 10 gadiem | **Līdz 10 min.**1) J. S. Baha skaņdarbs2) Klasicisma laikmeta sonātes vai sonatīnes 1. daļa *Allegro*3) viens vai vairāki brīvas izvēles skaņdarbi | V. A. Mocarts 1. daļa no koncerta nr. 8 Do mažorā K. 246  |
| **B** līdz 13 gadiem | **Līdz 15 min.**1) J. S. Baha skaņdarbs2) J. Haidna, V.A. Mocarta vai L. Bēthovena sonātes vai sonatīnes 1. daļa *Allegro*3) viens vai vairāki brīvas izvēles skaņdarbi | V.A. Mocarts 1. daļa no koncerta nr. 8 Do mažorā K. 246 vaiV.A. Mocarts 2. un 3. daļa no koncerts nr. 8 C dur K. 246  |
| **C** līdz 16 gadiem | **Līdz 20 min.**1) J. S. Baha skaņdarbs2) J. Haidna, V.A. Mocarta vai L. Bēthovena sonātes 1. daļa *Allegro*3) viens vai vairāki brīvas izvēles skaņdarbi | V.A. Mocarts 1. daļa no koncerta nr. 23 La mažorāK. 488 vaiV. A. Mocarts 2. un 3. daļa no koncerta nr. 23 La mažorāK. 488  |
| **D** līdz 20 gadiem\*(\* nedrīkst būt augstskolas students) | **Līdz 25 min**1) J. S. Baha skaņdarbs2) J. Haidna, V.A. Mocarta vai L. Bēthovena sonātes 1. daļa *Allegro*3) viens vai vairāki brīvas izvēles skaņdarbi | V.A. Mocarts 1. daļa no koncerta nr. 21 Do mažorā K. 467 vaiV.A. Mocarts 2. un 3. daļa no koncerta nr. 21 Do mažorā K. 467  |

3. pielikums

2025. gada 1. oktobra nolikumam Nr. 13.3-3-30

“XXVII Starptautiskais akadēmiskās mūzikas konkurss “Jūrmala 2026” klavieru specialitātē”

**Vērtēšanas kritēriji**

XXVII Starptautiskajā akadēmiskās mūzikas konkursā “Jūrmala 2026” vērtējums tiek izteikts 25 punktu sistēmā.

1. **Izpildījuma tehniskā precizitāte:** skaņdarba nošu teksta precizitāte, ritmiskā precizitāte, sarežģītības pakāpe un virtuozitāte, artikulācija

|  |  |
| --- | --- |
| **Punkti\*** | **Skaidrojums** |
| 10 | Izcili ‒ visi tehniskie komponenti tiek pielietoti skaidri, precīzi un pārliecinoši, augstā profesionālā līmenī; precīza nošu teksta un izpildījuma norādījumu interpretācija. |
| 9 | Teicami ‒ visi tehniskie komponenti tiek pielietoti augstā līmenī; precīza nošu teksta un izpildījuma norādījumu interpretācija. |
| 8 | Ļoti labi ‒ izpildījuma tehnikas līmenis kopumā ļoti labs, tomēr dažu komponentu kvalitāte nepietiekama; izpildījumā konstatētas dažas nošu teksta un izpildījuma norādījumu neprecizitātes. |
| 7 | Labi ‒ izpildījuma tehnikas līmenis labs; izpildījumā konstatētas dažas nošu teksta un izpildījuma norādījumu neprecizitātes. |
| 6 | Gandrīz labi ‒ izpildījuma tehnikas līmenis un komponentu kvalitāte nepārliecinoša; izpildījumā konstatētas vairākas nošu teksta un izpildījuma norādījumu neprecizitātes. |
| 5 | Viduvēji ‒ izpildījuma tehnikas līmenis nenoturīgs; izpildījumā dzirdamas nošu teksta un izpildījuma norādījuma neprecizitātes. |
| 4 | Gandrīz viduvēji ‒ izpildījuma tehnikas līmenis nenoturīgs; izpildījumā nošu teksta un izpildījuma norādījuma neprecizitātes. |
| 3 | Vājš izpildījuma līmenis; izpildījumā daudz nošu teksta kļūdu. |
| 2 | Ļoti vājš izpildījuma līmenis; izpildījumā ļoti daudz nošu teksta kļūdu. |
| 1 | Ļoti, ļoti vājš izpildījums. |
| 0 | Būtiski konkursa nolikuma pārkāpumi, kritērijs nav novērtējams. |

1. **Mākslinieciskais izpildījums:** frāzējums, tembru izmantošana, individualitāte, radošums, artistiskums, stila un žanra izpratne

|  |  |
| --- | --- |
| **Punkti\*** | **Skaidrojums** |
| 10 | Izcili ‒ spilgts un pārliecinošs mākslinieciskais sniegums, kā arī skaņdarba satura, tēlainības un formas traktējums; pārliecinošs skaņdarba stila traktējums. |
| 9 | Teicami ‒ pārliecinošs mākslinieciskais sniegums, kā arī skaņdarba satura, tēlainības un formas traktējums; pārliecinošs skaņdarba stila traktējums. |
| 8 | Ļoti labi ‒ mākslinieciskās izteiksmes līdzekļi skaņdarba satura atklāsmē pielietoti skaidri; izpildījumā vietām pietrūkst izteiksmes brīvības. |
| 7 | Labi ‒ mākslinieciskās izteiksmes līdzekļi skaņdarba satura atklāsmē pielietoti skaidri; izpildījumā vietām pietrūkst izteiksmes brīvības un radošas pieejas; trūkst konsekventas skaņdarba stila izpratnes. |
| 6 | Gandrīz labi ‒ mākslinieciskās izteiksmes līdzekļi skaņdarba satura atklāsmē pielietoti nepārliecinoši; izpildījumā pietrūkst izteiksmes brīvības un radošas pieejas; trūkst konsekventas skaņdarba stila izpratnes. |
| 5 | Viduvējs mākslinieciskais sniegums; nepārdomāts un neskaidrs skaņdarba satura un formas traktējums; nepārliecinošs skaņdarba stila traktējums. |
| 4 | Gandrīz viduvējs mākslinieciskais sniegums; nepārdomāts un neskaidrs skaņdarba satura un formas traktējums; nepārliecinošs skaņdarba stila traktējums. |
| 3 | Vājš mākslinieciskā snieguma līmenis; interpretācija neatbilst skaņdarba saturam; netiek ievēroti lielākā daļa skaņdarba izpildījuma norādījumu. |
| 2 | Ļoti vājš mākslinieciskā snieguma līmenis; interpretācija neatbilst skaņdarba saturam; netiek ievēroti skaņdarba izpildījuma norādījumi. |
| 1 | Ļoti, ļoti vājš mākslinieciskā snieguma līmenis. |
| 0 | Būtiski konkursa nolikuma pārkāpumi, kritērijs nav novērtējams. |

1. **Kopiespaids:**

|  |  |
| --- | --- |
| **Punkti\*** | **Skaidrojums** |
| 5 | Pārliecinoša, brīva, dzīvīga un spilgta uzstāšanās, artistiskums. |
| 4 | Priekšnesums ir izstrādāts, izpildītājs labi muzicē. |
| 3 | Priekšnesums izstrādāts, bet sniegums ir vienmuļš. |
| 1‒2 | Priekšnesums ir vājš vai ļoti vājš, tiek izpildīti iepriekš izstrādāti komponenti. |
| 0 | Kritērijs nav novērtējams. |

*\* vērtēšanā ir tiesības izmantot arī puspunktu (0,5)*

4. pielikums

2025. gada 1. oktobra nolikumam Nr. 13.3-3-30

“XXVII Starptautiskais akadēmiskās mūzikas konkurss “Jūrmala 2026” klavieru specialitātē”

**Individuālā vērtēšanas lapa**

|  |  |  |
| --- | --- | --- |
| **KonkursantaVārds, Uzvārds** | Grupa | **Programma**  |
|  |  |  |

|  |  |
| --- | --- |
| **Izpildījuma tehniskā precizitāte** (vērtējums – 0 līdz 10 punkti) |  |
| **Mākslinieciskais izpildījums** (vērtējums – 0 līdz 10 punkti) |  |
| **Kopiespaids** (vērtējums – 0 līdz 5 punkti) |  |
| **Punkti kopā** (maks. 25 punkti\*) |  |

**Komentāri, piezīmes**

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

*\* vērtēšanā ir tiesības izmantot arī puspunktu (0,5)*

Komisijas loceklis/e / Vārds, Uzvārds/

(paraksts)